
DR 30.11.2017                                                           27                   

 
Tuan Yang di-Pertua: Sila. 

 

[Timbalan Yang di-Pertua (Dato’ Sri Haji Ismail bin Haji Mohamed Said) 
mempengerusikan Mesyuarat]  

 

Dato’ Sri Azalina Dato’ Othman Said: Tuan Yang di-Pertua, anak tetak ibu 
dengan gergaji dan pukul bapa, anak bunuh ibu kandung, anak samun dan tetak kaki 
nenek. Ini adalah antara kes-kes yang benar yang dilaporkan berlaku akibat penagihan 
dadah. Dadah bukanlah satu isu baru di Malaysia, malah telah lama bertapak di negara 
ini dan tiada titik noktahnya sehingga hari ini. Biar pun pelbagai usaha dan langkah-
langkah proaktif yang telah diambil oleh kerajaan untuk membanterasnya. Wabak dadah 
bukan sahaja merupakan satu gejala sosial tetapi telah bertukar menjadi satu bahana 
yang mengancam dan menggugat negara sama ada dalam bidang ekonomi, sosio 
budaya, politik serta keselamatan dan ketahanan nasional pada seluruhnya. 

Tuan Lim Guan Eng [Bagan]: [Bangun] 

Dato’ Sri Azalina Dato’ Othman Said: Apatah lagi ia boleh menimpa sesiapa 
sahaja merentas status, latar belakang, gender mahupun umur. 

Seorang Ahli: Peraturan mesyuarat. 

Tuan Lim Guan Eng [Bagan]: Sekejap. Peraturan mesyuarat. Minta maaf 
Yang Berhormat Menteri. Terima kasih Tuan Yang di-Pertua. Saya ingin bertanya 
tentang... 

Timbalan Yang di-Pertua [Dato’ Sri Haji Ismail bin Haji Mohamed Said]: 
Peraturan mesyuarat yang berapa Yang Berhormat? 

Tuan Lim Guan Eng [Bagan]: Peraturan mesyuarat berkaitan dengan risalah 
yang telah dibentangkan dan juga dokumen-dokumen yang dibentangkan. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
peraturan mesyuarat berapa Yang Berhormat? 

Tuan Lim Guan Eng [Bagan]: Itu seperti yang disebut tadi oleh Yang 
Berhormat Menteri. Disebut tadi oleh Yang Berhormat Menteri pun sama tetapi saya tidak 
tahu bahawa beliau akan pergi terus kepada rang undang-undang dan sebagainya. So, 
itu berkaitan dengan peraturan mesyuarat yang sama, di mana ada dibentangkan tentang 
Laporan RCI, Suruhanjaya Siasatan Diraja... 

Dato’ Sri Azalina Dato’ Othman Said: Tuan Yang di-Pertua, saya mohon maaf 
Tuan Yang di-Pertua... 

Timbalan Yang di-Pertua [Dato’ Sri Haji Ismail bin Haji Mohamed Said]: 
Saya belum dapat kepastian di bawah peraturan mesyuarat berapa Yang Berhormat? 

Dato’ Sri Azalina Dato’ Othman Said: Saya tidak sebut. Setiausaha 
menjemput saya untuk bacaan kali kedua. Saya buat bacaan pada pindaan Akta Dadah. 

Tuan Lim Guan Eng [Bagan]: No, ini Peraturan Mesyuarat 62. Ini seperti telah 
disebut tadi tentang untuk menangguhkan Mesyuarat. Akan tetapi saya perhatikan tidak 
ada sebut langsung tentang Laporan Suruhanjaya Siasatan Diraja ke atas skandal forex. 
So, saya hendak dapatkan itu kepastian daripada Tuan Yang di-Pertua kerana... 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
yang lain diam Yang Berhormat. Saya hendak dengar... 

Tuan Lim Guan Eng [Bagan]: Biar saya habiskan hujah ini. Terima kasih Tuan 
Yang di-Pertua. Ini kerana kita tidak ada masa untuk membincangkan satu Laporan 
Suruhanjaya Siasatan Diraja yang begitu serius, di mana buat kali pertama syor adalah 
untuk mengambil tindakan ke atas Perdana Menteri dan Menteri Kewangan pada masa 
itu. So, itulah saya hendak tanya. Adakah perkara ini akan dibahaskan?  

Oleh kerana ini adalah sesuatu yang hampir unprecedented, dengan izin Tuan 
Yang di-Pertua. So, saya hendak dapat kepastian daripada Yang Berhormat Menteri, 
bolehkah masa diberikan supaya kita membincangkan perkara ini? Oleh kerana disebut 
di sini yang sebenarnya melibatkan kerugian RM31.5 bilion. 

 



Tuan Yang di-Pertua: Sila. [Timbalan Yang di-Pertua (Dato' Sri Haji Ismail bin Haji Mohamed Said) mempengerusikan Mesyuarat]. Dato' Sri Azalina Dato' Othman Said: Tuan Yang di-Pertua, anak tetak ibu dengan gergaji dan pukul bapa, anak bunuh ibu kandung, anak samun dan tetak kaki nenek. Ini adalah antara kes-kes yang benar yang dilaporkan berlaku akibat penagihan dadah. Dadah bukanlah satu isu baru di Malaysia, malah telah lama bertapak di negara ini dan tiada titik noktahnya sehingga hari ini. Biar pun pelbagai usaha dan langkah- langkah proaktif yang telah diambil oleh kerajaan untuk membanterasnya. Wabak dadah bukan sahaja merupakan satu gejala sosial tetapi telah bertukar menjadi satu bahana yang mengancam dan menggugat negara sama ada dalam bidang ekonomi, sosio budaya, politik serta keselamatan dan ketahanan nasional pada seluruhnya. Tuan Lim Guan Eng [Bagan]: [Bangun] Dato' Sri Azalina Dato' Othman Said: Apatah lagi ia boleh menimpa sesiapa sahaja merentas status, latar belakang, gender mahupun umur. Seorang Ahli: Peraturan mesyuarat. Tuan Lim Guan Eng [Bagan]: Sekejap. Peraturan mesyuarat. Minta maaf Yang Berhormat Menteri. Terima kasih Tuan Yang di-Pertua. Saya ingin bertanya tentang... Timbalan Yang di-Pertua [Dato' Sri Haji Ismail bin Haji Mohamed Said]: Peraturan mesyuarat yang berapa Yang Berhormat? Tuan Lim Guan Eng [Bagan]: Peraturan mesyuarat berkaitan dengan risalah yang telah dibentangkan dan juga dokumen-dokumen yang dibentangkan. Timbalan Yang di-Pertua [Dato' Sri Haji Ismail bin Haji Mohamed Said]: Ya, peraturan mesyuarat berapa Yang Berhormat? Tuan Lim Guan Eng [Bagan]: Itu seperti yang disebut tadi oleh Yang Berhormat Menteri. Disebut tadi oleh Yang Berhormat Menteri pun sama tetapi saya tidak tahu bahawa beliau akan pergi terus kepada rang undang-undang dan sebagainya. So, itu berkaitan dengan peraturan mesyuarat yang sama, di mana ada dibentangkan tentang Laporan RCI, Suruhanjaya Siasatan Diraja... Dato' Sri Azalina Dato' Othman Said: Tuan Yang di-Pertua, saya mohon maaf Tuan Yang di-Pertua... Timbalan Yang di-Pertua [Dato' Sri Haji Ismail bin Haji Mohamed Said]: Saya belum dapat kepastian di bawah peraturan mesyuarat berapa Yang Berhormat? Dato' Sri Azalina Dato' Othman Said: Saya tidak sebut. Setiausaha menjemput saya untuk bacaan kali kedua. Saya buat bacaan pada pindaan Akta Dadah. Tuan Lim Guan Eng [Bagan]: No, ini Peraturan Mesyuarat 62. Ini seperti telah disebut tadi tentang untuk menangguhkan Mesyuarat. Akan tetapi saya perhatikan tidak ada sebut langsung tentang Laporan Suruhanjaya Siasatan Diraja ke atas skandal forex. So, saya hendak dapatkan itu kepastian daripada Tuan Yang di-Pertua kerana... Timbalan Yang di-Pertua [Dato' Sri Haji Ismail bin Haji Mohamed Said]: Ya, yang lain diam Yang Berhormat. Saya hendak dengar... Tuan Lim Guan Eng [Bagan]: Biar saya habiskan hujah ini. Terima kasih Tuan Yang di-Pertua. Ini kerana kita tidak ada masa untuk membincangkan satu Laporan Suruhanjaya Siasatan Diraja yang begitu serius, di mana buat kali pertama syor adalah untuk mengambil tindakan ke atas Perdana Menteri dan Menteri Kewangan pada masa itu. So, itulah saya hendak tanya. Adakah perkara ini akan dibahaskan? Oleh kerana ini adalah sesuatu yang hampir unprecedented, dengan izin Tuan Yang di-Pertua. So, saya hendak dapat kepastian daripada Yang Berhormat Menteri, bolehkah masa diberikan supaya kita membincangkan perkara ini? Oleh kerana disebut di sini yang sebenarnya melibatkan kerugian RM31.5 bilion.